Príloha č. 1 súťažných podkladov

**Opis predmetu zákazky**

**Pyrotechnické vybavenie**

**Časť 2 – Pyrotechnický odstupný manipulátor**

**Všeobecné vymedzenie predmetu zákazky**

Pyrotechnický odstupný manipulátor je schopný manipulovať s podozrivými predmetmi tak, aby sa minimalizovalo ohrozenie zasahujúceho pyrotechnika.

Predmetom zákazky je zabezpečenie dodávky pyrotechnického odstupného manipulátora v rozsahu 12 kusov.

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenská Ľupča

**Špecifikácia predmetu zákazky**:

Pyrotechnický odstupný manipulátor (Teleskopický robotický manipulátor) schopný manipulovať s podozrivými predmetmi tak, aby sa minimalizovalo ohrozenie zasahujúceho pyrotechnika.

Minimálne technické parametre manipulátora :

* vzdialenosť pracovných čeľustí od operátora minimálne 3 m,
* otváranie čeľustí min 200 mm,
* rotácia čeľustí vzhľadom na os manipulátora 360°,
* hmotnosť objektu s ktorým je možné manipulovať minimálne 7,5 kg,
* sila v čeľustiach minimálne 150 N,
* **hmotnosť zmontovaného manipulátora maximálne 14 kg**,
* **celková hmotnosť manipulátora v prepravnom obale max. 35 kg**,
* napájanie z batérií, dobíjanie s inteligentnou rýchlonabíjačkou,
* dodanie minimálne 4 súprav prevádzkových akumulátorov,
* operačný čas 1 súpravy batérií (kapacita batérií) minimálne 2 hodiny v nekontinuálnom režime prevádzky,
* rozsah pracovných teplôt minimálne – 20 °C až + 60 °C,
* vyhotovenie zariadenia s odolnosťou voči poveternostným vplyvom v rozsahu minimálne IP 64 (dážď, sneh mráz),
* jednoduché ovládanie manipulátora,
* možnosť plynulého riadenia sily uzatvárania čeľustí,
* vizuálna indikácia stavu batérií,
* manipulátor musí byť dodaný v pevnom obale odolným vplyvom počasia, prachu, ako aj mechanickému namáhaniu a otrasom. Odolnosť uzavretého obalu minimálne IP 65.

**Iné požiadavky**:

Na zariadenie sa požaduje záručný servis v trvaní 24 mesiacov odo dňa odovzdania zákazníkovi.

Súčasťou dodávky musí byť návod na použitie v Slovenskom jazyku.

Súčasťou dodávky musí byť bezplatné praktické zaškolenie obsluhy (4osoby), zaškolenie bude vykonané najneskôr do jedného mesiaca po dodaní v mieste plnenia.

*ĎALŠIE INFORMÁCIE PRE UCHÁDZAČOV*

* Uchádzač v ponuke, vo vlastnom návrhu plnenia uvedie **obchodnú značku a typ ponúkaného tovaru**, vrátane technického opisu/špecifikácie výrobku.

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.